જેને સરકાર દ્વારા ખૂબ જ ગંભીરતાથી લેવામાં આવ્યો છે અને હવે જયાં ફેન્સિંગ નથી ત્યાં તાત્કાલિક યુદ્ધના ધોરણે ફેન્સિંગ લગાવવા માટે હુકમ કરવામાં આવ્યો છે. જે અંતર્ગત બીએડીપીની ગ્રાન્ટ હેઠળ કામ કરવાનું ટેન્ડર પણ કચ્છ બીએસએફ દ્વારા બહાર પાડવામાં આવ્યું છે.કચ્છમાં બોર્ડર સિકયોરિટી ફોર્સના ભુજમાં આવેલા સેક્ટર હેડ ક્વાર્ટર દ્વારા અન- ફેન્સ બોર્ડર પર ફેન્સિંગ લગાવવા ઉપરાંત તેની જાળવણી કરવા અંગેના કામની ટેન્ડર નોટિસ બહાર પાડવામાં આવી છે, જેને માત્ર છ મહિનામાં પૂરું કરી દેવાની તાકીદ પણ કરવામાં આવી છે. વર્ષોથી કરોડો રૂપિયાના ખર્ચે કચ્છ સહિતની સીમાઓ પર ફેન્સિંગ લગાવવાનું કામ કરવામાં આવી રહ્યું છે તેમ છતાં પૂરેપૂરી બોર્ડર પર ફેન્સિંગ થઈ રકી નથી.